
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      27.03.2013   

Nr. 22/95             PLx69/2013
BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege  privind aprobarea Ordonanței de urgență a Guvernului nr.73/2012 pentru modificarea pct. II al anexei nr.1 la Ordonanța de urgență a Guvernului nr.50/2010 privind contractele de credit pentru consumatori, trimis spre dezbatere în fond cu adresa nr. PLx.69/2013 din 4 martie 2013, înregistrată sub nr. 22/95 din 6 martie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Radu RUŞANU

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      27.03.2013   

Nr. 22/95                  PLx69/2013

RAPORT
asupra proiectului de Lege privind aprobarea Ordonanței de urgență a Guvernului nr.73/2012 pentru modificarea pct. II al anexei nr.1 la
Ordonanța de urgență a Guvernului nr.50/2010 privind contractele
 de credit pentru consumatori
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată  spre dezbatere în fond,  în procedură de urgență, cu proiectul de Lege privind aprobarea Ordonanței de urgență a Guvernului nr.73/2012 pentru modificarea pct. II al anexei nr.1 la Ordonanța de urgență a Guvernului nr.50/2010 privind contractele de credit pentru consumatori, trimis cu adresa nr. PLx.69/2013 din 4 martie 2013, înregistrat sub  nr. 22/95 din  6 martie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 26  februarie 2013.

Consiliul Legislativ, prin avizul nr. 939 din 16 noiembrie  2012, a avizat favorabil proiectul de ordonanţă de urgenţă, cu recomandări. 
Comisia juridică, de disciplină şi imunităţi, prin avizul transmis în data de 20 martie 2013, a avizat favorabil iniţiativa legislativă.

Comisia pentru afaceri europene, prin avizul nr. 40/149 din 13 martie 2013, a avizat favorabil actul normativ.

Comisia pentru industrii şi servicii, prin avizul nr. 23/78 din 13 martie, a avizat favorabil proiectul de lege.
Comisia pentru politică economică, reforma şi privatizare, prin avizul nr. 22/57 din 19 martie 2013, a avizat cu amendamente proiectul de lege.
Proiectul de lege supus dezbaterii are ca obiect de reglementare aprobarea Ordonanței de urgență a Guvernului nr.73/2012 pentru modificarea pct. II al anexei nr.1 la Ordonanța de urgență a Guvernului nr.50/2010 privind contractele de credit pentru consumatori şi are ca scop stabilirea unor ipoteze suplimentare pentru calcularea dobânzii anuale efective, în vederea transpunerii în termen a prevederilor Directivei 2011/90/UE a Comisiei din 14 noiembrie 2011, în sensul că se adaugă la ipotezele existente pentru calculul dobânzii anuale efective noi ipoteze pentru creditele fără durată fixă sau rambursabile în totalitate în mod repetat. De asemenea, se furnizează norme pentru stabilirea calendarului tragerii iniţiale a creditului şi al plăţilor care trebuie efectuate de către consumator.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din 26 februarie 2013.

Din totalul de 31 de membri ai Comisiei pentru buget, finanţe şi bănci au fost prezenţi la dezbateri 31 deputaţi.
În raport cu obiectul şi conţinutul său, proiectul de lege face parte din categoria legilor ordinare.
La dezbaterea acestei iniţiative legislative au fost prezenţi, în calitate de invitaţi, din partea Băncii Naționale a României doamna Angela Dimonu – şef serviciu şi din partea Autorității Naționale pentru Protecția Consumatorilor domnul Marius Dunca – vicepreşedinte, doamna Violeta Antohi – şef serviciu şi doamna Laura Răduţ – comisar.
În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să supună Plenului Camerei Deputaţilor, spre dezbatere şi adoptare, proiectul de Lege privind aprobarea Ordonanței de urgență a Guvernului nr.73/2012 pentru modificarea pct. II al anexei nr.1 la Ordonanța de urgență a Guvernului nr.50/2010 privind contractele de credit pentru consumatori, cu amendamentele prezentate în anexă.
	PREŞEDINTE,

Dan Radu RUŞANU
	SECRETAR,

Gheorghe DRAGOMIR


Consilier parlamentar

Vasilica Popa       

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text Senat
	Text propus de comisie

 (autorul amendamentului)
	Motivarea amendamentelor propuse

	1.
	Titlul legii:

LEGE

privind aprobarea Ordonanţei de urgenţă a Guvernului nr.73/2012 pentru modificarea pct. II al anexei nr. l la Ordonanţa de urgenţă a Guvernului nr.50/2010 privind contractele de credit pentru consumatori
	NEMODIFICAT 
	

	2.
	Articol unic.- Se aprobă Ordonanţa de urgenţă a Guvernului nr.73 din 27 noiembrie 2012 pentru modificarea pct. II al anexei nr. l la Ordonanţa de urgenţă a Guvernului nr.50/2010 privind contractele de credit pentru consumatori, publicată în Monitorul Oficial al României, Partea I, nr.803 din 29 noiembrie 2012, cu următoarele modificări şi completări:
	Articol unic.- Se aprobă Ordonanţa de urgenţă a Guvernului nr.73 din 27 noiembrie 2012 pentru modificarea pct. II al anexei nr. l la Ordonanţa de urgenţă a Guvernului nr.50/2010 privind contractele de credit pentru consumatori, publicată în Monitorul Oficial al României, Partea I, nr.803 din 29 noiembrie 2012, cu următoarele modificări:
	

	3.
	1. Titlul ordonanţei de urgenţă va avea următorul cuprins:

„Ordonanţă de urgenţă pentru modificarea Ordonanţei de urgenţă a Guvernului nr.50/2010 privind contractele de credit pentru consumatori”
	NEMODIFICAT 
	

	4.
	2. La articolul I, partea introductivă va avea următorul cuprins:

„Art.I.- Ordonanţa de urgenţă a Guvernului nr.50/2010 privind contractele de credit pentru consumatori, publicată în Monitorul Oficial al României, Partea I, nr.389 din 11 iunie 2010, aprobată cu modificări şi completări prin Legea nr.288/2010, se modifică şi va avea următorul cuprins:”
	2. Articolul I se modifică şi va avea următorul cuprins:

„Art.I.- Ordonanţa de urgenţă a Guvernului nr.50/2010 privind contractele de credit pentru consumatori, publicată în Monitorul Oficial al României, Partea I, nr.389 din 11 iunie 2010, aprobată cu modificări şi completări prin Legea nr.288/2010, se modifică după cum urmează:
1. La articolul 48, alineatul (1) se modifică și va avea următorul cuprins:

Art.48.- (1) În cazul unui contract de credit în care plăţile făcute de consumator nu conduc la o rambursare imediată a valorii totale a creditului, dar sunt utilizate pentru a constitui capital în timpul perioadelor şi în condiţiile stabilite în contractul de credit sau într-un contract accesoriu, informaţiile cerute potrivit prevederilor art.46 şi 47 cuprind o declaraţie clară şi concisă, potrivit căreia aceste contracte de credit nu prevăd o garanţie de restituire a valorii totale a creditului tras pe baza acestuia.

2. La anexa nr. l, punctul II se modifică și va avea următorul cuprins:

II. Ipoteze suplimentare necesare pentru calculul dobânzii anuale efective

a) În cazul în care prin contractul de credit se acordă consumatorului libertate în privinţa efectuării tragerilor, se consideră că valoarea totală a creditului este trasă imediat şi în întregime.

b) În cazul în care prin contractul de credit se oferă, în general, consumatorului libertate în privinţa efectuării tragerilor, dar se impune, printre diferitele modalităţi de tragere, o limitare în ceea ce priveşte valoarea creditului şi perioada de timp, se consideră că valoarea creditului este trasă în conformitate cu aceste limite de tragere şi la prima dată prevăzută în contract.

c) În cazul în care prin contractul de credit se prevăd modalităţi de tragere diferite, cu costuri diferite sau cu rate ale dobânzii aferente creditului diferite, se consideră că valoarea totală a creditului este trasă la nivelul cel mai mare al costurilor şi al ratei dobânzii aferente creditului aplicate mecanismului de tragere cel mai frecvent utilizat pentru respectivul tip de contract de credit.

d) În cazul unui contract de credit sub forma "descoperit de cont", se consideră că valoarea totală a creditului este trasă în totalitate şi pe întreaga durată a contractului de credit. În cazul în care durata facilităţii de tip "descoperit de cont", nu este cunoscută, dobânda anuală efectivă se calculează pe baza ipotezei că durata creditului este de 3 luni.

e) În cazul unui contract de credit cu durată nedeterminată, altul decât cel sub forma "descoperitului de cont", se prezumă că:

1. creditul se acordă pentru o perioadă de un an, începând de la data tragerii iniţiale, şi că plata finală efectuată de consumator lichidează soldul valorii totale a creditului, dobânzile şi alte eventuale costuri;

2. valoarea totală a creditului este rambursată de consumator în tranşe lunare egale, începând cu o lună după data tragerii iniţiale. Totuşi, în cazurile în care valoarea totală a creditului trebuie să fie rambursată în totalitate, într-o singură tranşă, în cadrul fiecărei perioade de plată, tragerile şi rambursările succesive ale valorii totale efectuate de către consumator se presupune că sunt efectuate de-a lungul unei perioade de un an. Dobânzile şi alte costuri se aplică în conformitate cu aceste trageri şi rambursări ale valorii totale şi astfel cum se prevede în contractul de credit.

În sensul prezentei litere, un contract de credit pe durată nedeterminată este un contract de credit fără durată fixă şi care include creditele care trebuie să fie rambursate în totalitate în cadrul unei perioade de timp sau după o perioadă de timp, dar care, odată ce au fost rambursate, devin disponibile pentru O altă tragere.

f) În cazul unor contracte de credit, altele decât cele privind "descoperitul de cont" şi creditele pe durată nedeterminată, astfel cum sunt menţionate în ipotezele stabilite la lit. d) şi e):

1. se presupune că rambursarea se efectuează la prima dată prevăzută pentru aceasta în contractul de credit şi pentru suma cea mai mică prevăzută în acest contract, dacă data sau valoarea unei rambursări din valoarea totală a creditului, care trebuie să fie efectuată de către consumator, nu poate fi stabilită;

2. dacă data încheierii contractului de credit nu este cunoscută, se presupune că data tragerii iniţiale este data care reiese din intervalul cel mai scurt dintre data tragerii iniţiale şi data primei plăţi efectuate de către consumator.

g) În cazul în care data sau valoarea unei plăţi care trebuie să fie efectuată de către consumator nu poate fi stabilită pe baza contractului de credit sau a ipotezelor menţionate la lit. d), e) sau f), se presupune că plata se efectuează în conformitate cu datele şi condiţiile solicitate de către creditor şi, atunci când acestea nu sunt cunoscute:

1. dobânzile sunt achitate împreună cu rambursările din valoarea totală a creditului;

2. un cost care nu este purtător de dobânzi, exprimat sub forma unei sume unice, este achitat la data încheierii contractului de credit;

3. costurile care nu sunt purtătoare de dobânzi, exprimate sub forma mai multor plăţi, sunt achitate la intervale regulate, începând cu data primei rambursări din valoarea totală a creditului, şi, în cazul în care valoarea acestor plăţi nu este cunoscută, se presupune că acestea au valori egale;

4. plata finală lichidează soldul valorii totale a creditului, dobânzile şi alte costuri eventuale.

h) În cazul în care plafonul creditului nu a fost încă convenit, acesta este considerat a fi de 5.367 lei.

i) În cazul în care sunt oferite rate ale dobânzii aferente creditului şi costuri diferite pentru o perioadă sau sumă limitată, rata dobânzii aferente creditului şi costurile se consideră a fi la nivelul cel mai mare din întreaga durată a contractului de credit.

j) Pentru contractele de credit în cadrul cărora s-a convenit o rată fixă a dobânzii aferente creditului pentru perioadă iniţială, la sfârşitul căreia se stabileşte o nouă rată a dobânzii aferente creditului care este ulterior ajustată periodic în funcţie de un indice convenit, calculul dobânzii anuale efective se bazează pe ipoteza că, la sfârşitul perioadei cu rată fixă a dobânzii, rata dobânzii aferente creditului este aceeaşi ca la momentul calculării dobânzii anuale efective, pe baza valorii indicelui convenit la acel moment.”
	Tehnică legislativă

Amendamentele de la Senat au fost reunite în cadrul unui singur punct. 

	5.
	3. La articolul I, după partea introductivă se introduce un nou punct, pct. l, cu următorul cuprins:

„1. La articolul 48, alineatul (1) va avea următorul cuprins:

Art.48.- (1) În cazul unui contract de credit în care plăţile făcute de consumator nu conduc la o rambursare imediată a valorii totale a creditului, dar sunt utilizate pentru a constitui capital în timpul perioadelor şi în condiţiile stabilite în contractul de credit sau într-un contract accesoriu, informaţiile cerute potrivit prevederilor art.46 şi 47 cuprind o declaraţie clară şi concisă, potrivit căreia aceste contracte de credit nu prevăd o garanţie de restituire a valorii totale a creditului tras pe baza acestuia.”
	Se elimină
	Amendamentul a fost preluat la punctul 4.

	6.
	4. La articolul I, după punctul 1, se introduce un nou punct, pct. 2, a cărui parte introductivă va avea următorul cuprins:

„2. La anexa nr. l, punctul II va avea următorul cuprins:”
	Se elimină
	Amendamentul a fost preluat la punctul 4.


II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	Anexa I, Art. I, pct. II

4. plata finală lichidează soldul valorii totale a creditului, dobânzile şi alte costuri eventuale.

h) În cazul în care plafonul creditului nu a fost încă convenit, acesta este considerat a fi de 5.367 lei.

	Litera h) a punctului 4 al punctul II al anexei I se modifică și va avea următorul cuprins:

4. plata finală lichidează soldul valorii totale a creditului, dobânzile şi alte costuri eventuale.

h) În cazul în care plafonul creditului nu a fost încă convenit, acesta este considerat a fi echivalentul în lei a 1500 euro.
Autor:

Comisia pentru politică economică, reformă şi privatizare
	1. Pentru corecta transpunere a lit. h) a Anexei I partea II la Directiva 2008/48/CE

2. În ceea ce priveşte cursul de schimb utilizat, art. 28 din Directiva 2008/48/CE privind contractele de credit pentru consumatori cuprinde, în mod expres, prevederi referitoare la conversia sumelor exprimate în euro, în monedă naţională. Astfel, “statele membre care convertesc sumele exprimate în euro în moneda lor naţională folosesc iniţial în conversie cursul de schimb existent la data adoptării directivei. Statele membre pot rotunji sumele rezultate din conversie cu condiţia ca rotunjirea să nu depăşească 10 EUR.”
Deoarece Directiva 2011/90/UE de modificare a anexei I partea II la Directiva 2008/48/CE nu modifică şi articolul 28 din Directiva iniţială şi nici nu cuprinde alte prevederi cu privire la cursul de schimb pe care statele membre îl vor utiliza, rămân în vigoare prevederile art. 28 din Directiva 2008/48/CE.
Directiva 2008/48/CE a fost adoptată în data de 23.04.2008 iar conform Jurnalului Oficial al Uniunii Europene seria C 102/8 din 24.04.2008, cursul de schimb în data de 23.04.2008, este de 3,5780 lei pentru un euro. 
	Camera Deputaților

